Nov član Olimpije je Rijad Kobiljar

NK Olimpija Ljubljana obvešča, da je sklenila sodelovanje z bosanskim nogometašem Rijadom Kobiljarjem.



RIjad Kobiljar je nekdanji mladi reprezentant Bosne in Hercegovine in je zadnja leta igral v domači premijer ligi, kamor se je pred dvema letoma vrnil iz Združenih držav Amerike. Rijad je tam z družino živel od otroštva in ima poleg bosanskega tudi državljanstvo ZDA. Nazadnje je kot posojen nogometaš mostarskega Zrinjskega igral za tamkajšnjega prvoligaša GOŠK Gabela. 21-letni napadalni vezist je z zeleno-belimi podpisal pogodbo za dve leti in pol.



"Najprej bi se rad še enkrat zahvalil predsedniku Milanu Mandariću in vsem ostalim v klubu za zaupanje. Dal bom vse od sebe, da bom izpolnil vsa pričakovanja," je po podpisu pogodbe povedal Kobiljar.



#verjamemvzmaje